CELEX: 32009D0957
Language: sk
Date: 2009-12-15 00:00:00
Title: Rozhodnutie Politického a bezpečnostného výboru EUPOL COPPS/2/2009 z  15. decembra 2009 , o vymenovaní vedúceho policajnej misie Európskej únie na palestínskych územiach

16.12.2009   
            
            
               SK
            
            
               Úradný vestník Európskej únie
            
            
               L 330/78
            
         
      ROZHODNUTIE POLITICKÉHO A BEZPEČNOSTNÉHO VÝBORU EUPOL COPPS/2/2009
   z 15. decembra 2009,
   o vymenovaní vedúceho policajnej misie Európskej únie na palestínskych územiach
   (2009/957/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 ods. 3,
   so zreteľom na jednotnú akciu 2005/797/SZBP zo 14. novembra 2005 o policajnej misii Európskej únie na palestínskych územiach (1) (EUPOL COPPS), a najmä na jej článok 11 ods. 1,
   keďže:
   
               (1)
            
            
               Podľa článku 11 ods. 1 jednotnej akcie 2005/797/SZBP je Politický a bezpečnostný výbor v súlade s článkom 38 zmluvy poverený prijímať príslušné rozhodnutia na účely vykonávania politickej kontroly a strategického riadenia misie EUPOL COPPS, a najmä rozhodnutie o vymenovaní vedúceho misie.
            
         
               (2)
            
            
               Vysoký predstaviteľ Únie pre zahraničné veci a bezpečnostnú politiku navrhol vymenovať za vedúceho misie EUPOL COPPS pána Henrika MALMQUISTA,
            
         PRIJAL TOTO ROZHODNUTIE:
   Článok 1
   Pán Henrik MALMQUIST sa týmto vymenúva za vedúceho policajnej misie Európskej únie na palestínskych územiach (EUPOL COPPS) na obdobie od 1. januára 2010 do 31. decembra 2010.
   Článok 2
   Toto rozhodnutie sa oznámi pánovi Henrikovi MALMQUISTOVI.
   Toto rozhodnutie nadobúda účinnosť dňom jeho oznámenia.
   
      V Bruseli 15. decembra 2009
      
         
            Za Politický a bezpečnostný výbor
         
         
            predseda
         
         O. SKOOG
         
      
   
   
      (1)  Ú. v. EÚ L 300, 17.11.2005, s. 65.